Sodba Splošnega sodišča (sedmi senat) z dne 13. maja 2020 –

Talanton/Komisija

(Zadeva T‑195/18)

„Arbitražna klavzula – Sedmi okvirni program za raziskave, tehnološki razvoj in predstavitvene dejavnosti (2007-2013) – Pogodba Perform – Upravičeni stroški – Delno vračilo plačanih zneskov – Zloraba pogodbenih pravic – Načelo dobre vere – Legitimna pričakovanja – Dokazno breme – Nasprotna tožba“

1. Sodni postopek – Vložitev tožbe pri Splošnem sodišču na podlagi arbitražne klavzule – Pristojnost Splošnega sodišča za odločanje o nasprotni tožbi – Podlaga (člena 256(1) in 272 PDEU) (Glej točki 41 in 42.)

2. Sodni postopek – Vložitev tožbe pri Splošnem sodišču na podlagi arbitražne klavzule – Določitev prava, ki se uporablja za pogodbo (člena 272 in 340(1) PDEU) (Glej točke od 52 do 54.)

3. Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Postopek, ki ga je začela Komisija za povračilo izplačanih predujmov – Izterjava terjatev Unije do tretjih oseb – Neurejenost s predpisi – Neurejenost s pogodbo – Spoštovanje razumnega roka – Merila presoje (člen 272 PDEU; Uredba Sveta št. 1605/2002; Uredba Komisije št. 2342/2002) (Glej točke od 66 do 69, 72, 73, 76 in 80.)

4. Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Utemeljitev priglašenih stroškov – Postopek, ki ga je začela Komisija za povračilo izplačanih predujmov – Razdelitev dokaznega bremena (člen 272 PDEU; Sklep Evropskega parlamenta in Sveta št. 1982/2006) (Glej točke od 121 do 125.)

5. Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Financiranje, ki se nanaša zgolj na dejansko nastale stroške – Dokaz resničnosti prijavljenih stroškov – Neobstoj – Neupravičeni stroški (člen 317 PDEU) (Glej točke 137, 162, 193 in 197.)

6. Sodni postopek – Vloga, s katero se postopek začne – Formalne zahteve – Kratek povzetek navajanih razlogov – Razlog, ki ni podprt z jasnimi argumenti – Nedopustnost (Statut Sodišča, člena 21, prvi odstavek, in 53, prvi odstavek; poslovnik Splošnega sodišča, člen 76(d)) (Glej točko 199.)

7. Sodni postopek – Pripravljalni ukrepi – Dokazovanje z izvedenci – Diskrecijska pravica Splošnega sodišča (Poslovnik Splošnega sodišča, člena 88 in 91(e)) (Glej točko 234.)

Predmet

Prvič, predlog na podlagi člena 272 PDEU za ugotovitev, da so stroški, ki jih je tožeča stranka prijavila glede sporazuma o dodelitvi nepovratnih sredstev št. 215952, ki se nanaša na izvedbo projekta „A sophisticated multi-parametric system for the continuous-effective assessment and monitoring of motor status in parkinson’s disease and other neurodegenerative diseases“ in ki je bil sklenjen v povezavi s Sedmim okvirnim programom za raziskave, tehnološki razvoj in predstavitvene dejavnosti (2007-2013), upravičeni in da so z zahtevo Komisije, naj se na podlagi tega sporazuma o dodelitvi nepovratnih sredstev vrneta zneska v višini 481.835,56 EUR in 29.694,10 EUR, kršene pogodbene obveznosti iz tega sporazuma, in drugič, nasprotna tožba, s katero se predlaga, naj se tožeči stranki naloži plačilo zneska 481.835,56 EUR z obrestmi.

Izrek

1. Tožba se zavrne.

2. Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon se naloži, naj Evropski komisiji iz naslova neupravičenih stroškov vrne znesek 481.835,56 EUR z zamudnimi obrestmi po stopnji 3,5 % od 26. februarja 2018.

3. Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon se naloži, naj Komisiji iz naslova pavšalne odškodnine plača znesek 29.694,10 EUR z zamudnimi obrestmi po stopnji 3,5 % od 26. februarja 2018.